text: [{"text_idx": "#000000", "text": "A\u00f0alfundafra\u0301grei\u00f0ing og a\u0301rsfra\u0301grei\u00f0ing fyri 2021\nA\u0301rsfra\u0301grei\u00f0ing 2019 fra\u0301 forkvinnuni i\u0301 ADHD-felagnum."}, {"text_idx": "#000002", "text": "UPPRO\u0301P: 529 a\u0301 bi\u0301\u00f0ilista til barna- og vaksinpsykiatri!"}, {"text_idx": "#000003", "text": "Ny\u0301ggjastu bi\u0301\u00f0ilistarnir fra\u0301 LS vi\u0301sa greitt, at st\u00f8\u00f0an a\u0301 psykiatriska \u00f8kinum er alarmerandi. Umfatandi a\u0301t\u00f8k eru kravd umgangandi, ti\u0301 nu\u0301 ry\u00f0jur undan! \u2013 Allar go\u0301\u00f0ar intentio\u0301nir og a\u0301t\u00f8k fra\u0301 Kaj Leo Holm Johannesen hava als ikki fingi\u00f0 tamarhald a\u0301 \u00f8ki\u00f0, tv\u00f8rturi\u0301mo\u0301ti!"}, {"text_idx": "#000004", "text": "-Er ti\u0301\u00f0in ikki komin til eina ADHD mi\u00f0st\u00f8\u00f0, sum arbei\u00f0ir fyribyrgjandi, vi\u00f0ger\u00f0andi og ra\u0301\u00f0gevandi og bjo\u0301\u00f0ar eitt heildartilbo\u00f0 til alla familjuna? Psykiatriin, felagsskapir og einstaklingar hava i\u0301 fleiri a\u0301r a\u0301vara\u00f0 og ro\u0301pt varsko\u0301!Lei\u00f0slan a\u0301 psykiatriska deplinum hev\u00f0i i\u0301 2018-19 eina \u00e6tlan fyri eina ADHD klinikk, men sum bert fekk ein brotpart av ney\u00f0ugu fi\u0301ggingini."}, {"text_idx": "#000005", "text": "Man skuldi haft lurta\u00f0 eftir og bru\u0301kt kend altjo\u0301\u00f0a hagt\u00f8l fyri at framti\u0301\u00f0artryggja\u00f0 \u00f8ki\u00f0, so h\u00f8vdu vit neyvan sta\u00f0i\u00f0 vi\u00f0 alinlongum bi\u0301\u00f0ilistum, sum tyngja alla psykiatriina, starvsfo\u0301lkini a\u0301 \u00f8kinum og \u00f8ll tey 529 fo\u0301kini og teirra avvarandi."}, {"text_idx": "#000006", "text": "Ors\u00f8kin til longu bi\u0301\u00f0ilistarnar er, at eitt paradigmuskifti er fari\u00f0 fram a\u0301 psykiatriska \u00f8kinum. Gj\u00f8gnum no\u0301gv a\u0301r er vitanin og vi\u00f0ger\u00f0in fyri ADHD, ja alt neuropsykiatriska \u00f8ki\u00f0 blivin betri og betri. Vi\u00f0ger\u00f0in gevur eina munandi betri li\u0301vsgo\u0301\u00f0sku og framti\u0301\u00f0aru\u0301tlit fyri b\u00e6\u00f0i b\u00f8rn og vaksin."}, {"text_idx": "#000007", "text": "B\u00f8rn vi\u00f0 ADHD, i\u00f0 onga hja\u0301lp fa\u0301a, ganga i\u0301mo\u0301ti einum li\u0301vi\u00f0 vi\u00f0 no\u0301gv h\u00e6gri sannli\u0301kindum at fa\u0301a hja\u0301a\u0301rin, so sum angist, tunglyndi, etingaro\u0301lag, stress, sku\u0301laaftran og koma i\u0301 kriminalitet, misny\u0301tslur av ymsum slag og ver\u00f0a i\u0301 o\u0301lukkum. Tey fa\u0301a l\u00e6gri u\u0301tbu\u0301gving, l\u00e6gri innt\u00f8ku og fara at kenna seg u\u0301tihy\u0301st og \u00f8\u00f0rvi\u0301si alt li\u0301vi\u00f0! Men, um tey fa\u0301a ti\u0301\u00f0liga hja\u0301lp, so vendir myndin og tey hagfr\u00f8\u00f0iliga, fa\u0301a somu u\u0301tlit sum \u00f8ll onnur b\u00f8rn! \u2013 Hettar er fakta!"}, {"text_idx": "#000008", "text": "Vaksin vi\u00f0 o\u0301diagnostera\u00f0um ADHD, hava flest \u00f8ll liva\u00f0 eitt str\u00e6vi\u00f0 li\u0301v, merkt av onkrum hja\u0301a\u0301rinum! -Tey megna kanska ikki longur at arbei\u00f0a, og fara alt ov ung av arbei\u00f0smarkna\u00f0inum, ikki ti\u0301 tey vilja, men ti\u0301 tey eru u\u0301tbrend, psykiskt u\u0301tbrend! \u2013 Men ta\u00f0 ny\u0301tist ikki at ver\u00f0a so! \u2013 Kjarnin i\u0301 \u00f8llum er, at ADHD vi\u00f0ger\u00f0in er so effektiv, at negativa gongdin kann vendast o\u0301ans\u00e6\u00f0, hvar i\u0301 li\u0301vinum ein er. Hettar hevur psykiatriin eisini vi\u0301st a\u0301 i\u0301 fleiri a\u0301r! Vaksandi t\u00f8lini a\u0301 bi\u0301\u00f0ilistunum, hava sum sagt veri\u00f0 v\u00e6ntandi og avvarandi av \u00f8kinum hava ro\u0301pt varsko\u0301 i\u0301 fleiri a\u0301r, so at vit eru enda\u00f0i i\u0301 hesari syndarligu st\u00f8\u00f0uni nu\u0301, er ti\u0301verri manglandi ra\u00f0festing, vitan og vir\u00f0ing fyri, hvat psykatri, psykoedukatio\u0301n og serna\u0301msfr\u00f8\u00f0in kann i\u0301 dag! B"}, {"text_idx": "#000009", "text": "i\u0301\u00f0ilistin fer at vaksa enn meir, ti\u0301 hagfr\u00f8\u00f0iliga hava eini 2000 fo\u0301lk ADHD/ADD i\u0301 F\u00f8royum.Vit vita ikki, hvussu no\u0301gv longu eru u\u0301tgreina\u00f0i, ti\u0301 no\u0301gv lata seg u\u0301tgreina privat. Eitt kvalifisera\u00f0 bo\u00f0 er, at eini 600-1000 fo\u0301lk kunnu koma a\u0301 listan afturat til u\u0301greining fyri ADHD/ADD, umframt tey a\u0301lei\u00f0 1-2%, sum hava autismu og a\u00f0ar psykiatriskar li\u0301\u00f0ingar."}, {"text_idx": "#000010", "text": "Ta\u00f0 go\u0301\u00f0a er, at vit hava no\u0301gv go\u0301\u00f0 fakfo\u0301lk og vitana, i\u00f0 munar! Ta\u00f0 sum manglar er vi\u00f0urkenning, ra\u00f0festing og peningur, solei\u00f0is at tey, sum hava uppbygt og brenna fyri \u00f8kinum, kunnu gera ney\u00f0ugu a\u0301t\u00f8kini fyri tey, sum longu eru u\u0301tgreina\u00f0i og tey sum mangla."}, {"text_idx": "#000011", "text": "Eg meini, at ti\u0301\u00f0in er komin til at seta a\u0301 stovn ein veruligan mi\u00f0depil fyri neurodivergent fo\u0301lk vi\u00f0 ADHD, autismu v.m, sum a\u0301 ein holistiskan ha\u0301tt, kann taka hond um allan perso\u0301nin og familjuna."}, {"text_idx": "#000012", "text": "Ta\u00f0 hev\u00f0i veri\u00f0 ein sera sto\u0301rur fyrimunur, um ta\u00f0 var EIN hur\u00f0 til fyribyrging og vi\u00f0ger\u00f0, ju\u0301st sum ny\u0301ggja diabetismi\u00f0st\u00f8\u00f0in Steno ver\u00f0ur. Framhaldandi go\u0301\u00f0an altjo\u0301\u00f0a ADHD tilvitanarma\u0301na\u00f0a og altjo\u0301\u00f0a Sa\u0301larheilsudag!"}, {"text_idx": "#000013", "text": "Bj\u00f8rg Dam, forkvinna i\u0301 ADHD felagnum."}]